อวัยวะเพศชายลักษณะเหมือนเป็นแผลถลอก แดง แสบและคันเป็นบางครั้ง มีคราบขาวๆคล้ายหนังลอก และเหนียวๆเหมือนน้ำเหลือง เวลาปัสวะไม่มีอาการเจ็บแสบหรือติดขัดเลย มีวิธีการดูแลรักษาอย่างไร และต้องใช้ยาอะไรไหมครับ เป็นมา 3-4 วันแล้ว
สวัสดีค่ะการมีอวัยวะเพศชาย แสบ แดง คัน ถลอก มีคราวขาวลอกๆดังกล่าวมานั้น อาจจะเกิดมาจากการไปเสียดสีแรงๆ การติดเชื้อราหรือเชื้อแบคทีเรียที่บริเวณอวัยวะเพศ การมีคราบขี้เปียกไปสะสมมักเกิดในผู้ที่ไม่ได้ขลิบหนังหุ้มปลายที่อวัยวะเพศการดูแลตัวเองในเบื้องต้นนั้น ควรงดการทำกิจกรรมทางเพศหรือการไปถูแรงๆไปก่อน ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยภายใต้การดูแลของแพทย์ซึ่งถ้าแผลแสบแดง ถลอก เจ็บมาก ลุกลาม มีเลือดหรือหนองไหลออกมา ปัสสาวะแล้วแสบขัด ควรไปพบแพทย์เพื่อตรวจเพิ่มเติมและรับการรักษาอย่างเหมาะสมต่อไป ร่วมกับถ้ามีแผลที่อวัยวะเพศ และมีเพศสัมพันธ์มา ก็ควรได้รับการตรวจหาโรคติดต่อทางเพศสัมพันธ์ด้วยการตรวจเลือด ตรวจปัสสาวะ นำตัวอย่างจากแผลไปตรวจหาเชื้อร่วมด้วยต่อไป